Ayoz

Ayoz

 Allahtan mı bu ayoz kondu?

 Ay - aydın dolaylar da oldu.

 Canımdan duygular boşaner

 Sevdalı lüzgerlär mı eser?...

 Büülü bir işä pek şaşerım.

 İşidir mi beni Allah?

 Kucadma sevdamı, kaldırerım

 Hiç olmaz o kucak kıstaf

 Adım, adım

 Hep yaklaştım 

 Bu ayozun gölgesinä,

 Da annadım :

 Bu can göktän konma

 Allah verdi.

 Ondan vergi 

 Senin gölgä

 Sevda

 Näändansa peydalandı

 Önümdä bir gül çiçää

 Sansın kuşun kanadı

 Başladı ärääm düülmää

 Ansızdan şaş - beş kaldım

 Näänaan bu kısmet?

 Damnadı erä yaşım

 Bulandı cennet...

yazıcı TodurZanet 

 Kullanılmış Kiyatlar 
 Todur Zanet

 AKAR YILDIZ 

 (Peetkıyadı)

 Chişinau 

 Concernul Presa

 1998

Kategoriya:Gagauz literaturası